আবদুল মান্নান তালিব বহুমুখী প্রতিভাধর ব্যক্তি ছিলেন। তিনি কুরআন-হাদিসে সুবিজ্ঞ এবং সাহিত্য সাধনায় নিয়োজিত ছিলেন। আল কুরআন ও হাদিস অনুবাদের সঙ্গে সঙ্গে তিনি ইসলামী নানা বিষয়ে অনেক গ্রন্থ রচনা করেছেন। তিনি শিশুদের মানস গঠনে ইসলামী ভাবধারার সাহিত্য রচনা করেছেন, পাশাপাশি ইসলামী ভাবধারার সাহিত্য কেমন হবে তার দিক নির্দেশনামূলক বহু গ্রন্থও রচনা করেছেন। বিভিন্ন সাহিত্য ও গবেষণামূলক পত্র-পত্রিকাও তিনি সম্পাদনা করেছেন। পত্রিকা সম্পাদনার পাশাপাশি সমকালীন বিষয় ও যুগ জিজ্ঞাসামূলক বহু নিবন্ধ ও প্রবন্ধ লিখেছেন। আবদুল মান্নান তালিব ভারতের পশ্চিমবঙ্গ প্রদেশে দক্ষিণ চব্বিশ পরগণা জেলার থানা-মগরাহাটের অর্জুনপুর গ্রামে ১৯৩৬ সালের ১৫ মার্চ জন্মগ্রহণ করেন। পিতা তালেব আলী মোল-া। মাতা মেহেরুন নেছা।